[...rêng] sastra Latin kangge nyêrati basa Jawi, punika ada-ada enggal. Môngka sadayaning ada-ada ingkang enggal, punika limrahipun ing sakawit mêsthi dèrèng sampurna, anjalari tuwuhing pangrêsula warni-warni. Kêjawi punika sastra Latin kangge nyêrati basa Jawi wau ada-adanipun bôngsa kilenan, môngka wontênipun ing jaman sapunika, samukawis ingkang asalipun saking bôngsa kilenan wau sêmu tansah dipun sujanani kemawon ing bôngsa Jawi.